മിറബാൽ സഹോദരിമാർ

ഡൊമിനിക്കൻ റിപബ്ലിക്കിൽ ജീവിച്ചിരുന്ന നാലു സ്ത്രീകളാണു മിറബാൽ സഹോദരിമാർ എന്ന പേരിൽ പ്രശസ്തരായതു്. പാട്രിയ, മിനർവ, മരിയ തെരേസ, ദീദി എന്നീ നാലുപേർ റഫായെൽ ട്രുഡിലോയുടെ (എൽ ജെഫെ) ഏകാധിപത്യത്തിനെ എതിർക്കുകയും അദ്ദേഹത്തിൻറെ ഭരണത്തിനെതിരായ ഗൂഢപ്രവൃത്തികളിൽ ഉൾപ്പെട്ടിരുന്നു. ഇവരിൽ മൂന്നുപേർ ജെഫെയുടെ നിർദ്ദേശപ്രകാരം 1960 നവംബർ 25നു വധിക്കപ്പെട്ടു. അവസാനത്തെ സഹോദരിയായിരുന്ന ദീദിയ്ക്ക്, 2014 ഫെബ്രുവരി 1 ന് സ്വാഭാവികമരണം സംഭവിച്ചു. ഇവരുടെ പ്രവർത്തികളെ സ്ത്രീകളുടെ അക്രമങ്ങൾക്കെതിരെയുള്ള ചെറുത്തുനിൽപ്പിനു ഉദാഹരണമായി ചൂണ്ടിക്കാട്ടാറുണ്ടു്. ഇതിന്റെ ബഹുമാനാർത്ഥം ഐക്യരാഷ്ട്ര സഭ നവംബർ 25-നെ 'സ്ത്രീകൾക്കെതിരെയുള്ള അക്രമത്തിനെ തടയുന്നതിനുള്ള അന്താരാഷ്ട്ര ദിന'മായി ആചരിക്കുന്നു.

 അവലംബം 

വർഗ്ഗം:സ്ത്രീകൾ